L 180/36 De Europæiske Fællesskabers Tidende 3.7.2001 KOMMISSIONENS BESLUTNING af 2. juli 2001 om beskyttelsesforanstaltninger over for levende fugle forsendt fra eller med oprindelse i Kina, Hongkong og Macao (meddelt under nummer K(2001) 1701) (EØS-relevant tekst) (2001/495/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/ 425/EØF og 90/675/EØF (!), senest ændret ved direktiv 96/43/ EF ?, særlig artikel 18, stk. 1, og ud fra følgende betragtninger: (1) Aviær influenza er en smitsom virussygdom hos fjerkræ og fugle, der kan være dødelig og forårsager forstyr- relser, som hurtigt kan få epizootisk omfang, der vil kunne udgøre en alvorlig fare for dyresundheden og lønsomheden ved fjerkræopdræt. (2) — Der er fundet aviær influenza hos fjerkræ på markeder for levende fugle i Hongkong og Macao, og sygdommen ser ud til at være blevet isoleret hos fjerkræ fra det kinesiske fastland. (3) — Det er ikke tilladt at importere levende fjerkræ fra Kina, Hongkong og Macao til EF, mens andre fugle kan impor- teres på betingelserne i artikel 7, litra A, i Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fælles- skabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (?), senest ændret ved Kommissio- nens beslutning 95/176/EF (%). (4) — Ved Kommissionens beslutning 2000/666JEF (?), senest ændret ved beslutning 2001/383/EF (9), fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af fugle, bortset fra fjerkræ, samt karantænebetingelser. (5) — Beslutning 2000/666/EF får virkning fra den 1. november 2001. (6) — Situationen vil kunne være til fare for EFs fjerkræbe- stand, hvorfor beslutning 2000/666/EF straks bør gælde for import fra Kina, Hongkong og Macao. (7) — Dei denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 Indførelse til EF's område af andre levende fugle end dem, der er omhandlet i direktiv 90/539/EØF, forsendt fra eller med oprindelse i Kina, Hongkong og Macao er kun tilladt på de betingelser, der er fastsat i artikel 1 til 9 i beslutning 2000/ 666/EF. Artikel 2 Denne beslutning gælder indtil den 1. november 2001. Artikel 3 Medlemsstaterne ændrer de foranstaltninger, de anvender på samhandelen, for at bringe dem i overensstemmelse med denne beslutning. De underretter straks Kommissionen herom. Artikel 4 Denne beslutning er rettet til medlemsstaterne. Udfærdiget i Bruxelles, den 2. juli 2001. På Kommissionens vegne David BYRNE Medlem af Kommissionen () EFT L 268 af 24.9.1991, s. 56. () EFT L 162 af 1.7.1996, s. 1. () EFT L 268 af 14.9.1992, s. 54. () EFT L 117 af 24.5.1995, s. 23. () EFT L 278 af 31.10.2000, s. 26. () EFT L 137 af 19.5.2001, s. 28.